**ELŐTERJESZTÉS**

**Körmend Város Önkormányzata Képviselő-testülete 2019. december 12-i ülésére**

**Tárgy:** Beszámoló a Szociális és Egészségügyi Bizottságra, a Társadalmi és Ifjúsági Ügyek Bizottságára és a polgármesterre átruházott szociális hatáskörök gyakorlásáról

Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény felhatalmazása alapján Körmend Város Önkormányzata Képviselő-testületének Szervezeti és Működési Szabályzata nevesíti a Polgármesterre valamint a Szociális és Egészségügyi Bizottságra (korábban Társadalmi és Ifjúsági Ügyek Bizottságára) átruházott hatásköröket.

A beszámoló előterjesztője Bebes István polgármester és Tóth Gábor, a Szociális és Egészségügyi Bizottság elnöke.

Ebben a tárgyban legutóbb 2018. decemberében tárgyalt beszámolót a Képviselő-testület. Jelen beszámoló a 2019. évben átruházott hatáskörben végzett feladatokról ad áttekintést.

**I.**

**A polgármesterre átruházott hatáskörök gyakorlása 2019. január 1. és 2019. november 30. között**

A polgármesterre átruházott hatáskörök gyakorlása tekintetében az alábbi megállapítások tehetőek:

A polgármesternek közköltségen történő eltemettetés ügyében 1 esetben kellett a fenti időszakban intézkednie.

A beszámolási időszakban fiatal házasok otthonába történő elhelyezés ügyében 1 esetben kellett döntést hozni.

Az arra rászoruló részére önkormányzati segély 8 esetben lett megállapítva a Polgármester hatáskörében. Újszülött támogatás 51 esetben, temetési segély 17 fő részére lett megállapítva. Hajléktalannak szállás biztosítása iránti kérelem előterjesztésére a beszámolási időszakban nem került sor, nem jelentkezett szerencsére ilyen igény.

Az Önkormányzatot követően más személy javára jelzálogjog feljegyzéséhez hozzájáruló nyilatkozatot a polgármester 2019. évben nem adott ki, ilyen irányú kérés nem volt.

**II.**

**A Társadalmi és Ifjúsági Ügyek Bizottságára és a Szociális és Egészségügyi Bizottságra átruházott hatáskörök és gyakorlásának tapasztalatai 2019. január 1. és 2019. november 30. között.**

**A helyi kulturális és sport célú pályázatok kiírása és elbírálása**

A helyi kulturális és sport célú pályázatok kiírása és a 100 eFt összeg alatti támogatások odaítélése a Bizottság átruházott hatáskörébe tartozik. A pályázatok elbírálására az áprilisi bizottsági ülésen került sor. A kulturális területen beérkezett 28 pályázatból a Képviselő-testület és a Bizottság 2 pályázatot támogatott. A sport célú pályázatok száma 23 volt, ebből 1 pályázatot bizottsági hatáskörben támogattak.

**Közművelődési területen meghozott döntések**

A Bizottság hatáskörébe tartozik a közművelődési intézmény munkatervének jóváhagyása. 2019. március 25-i ülésén tárgyalta a Bizottság a Körmendi Kulturális Központ éves programtervét, a kiemelt rendezvények tervezését. A Bizottság a 34/2019.(III.25.) TIÜB. számú határozatával jóváhagyta az éves munkatervet.

**Boldog Batthyány-Strattmann László ösztöndíj**

Az ösztöndíj elnyerésére benyújtott pályázatokat a Társadalmi és Ifjúsági Ügyek Bizottsága átruházott hatáskörben két alkalommal, a 2019. március 25-i és a 2019. november 13-i ülésén bírálta el. 2 – 2 fő szociális alapon, 2 – 2 fő tanulmányi alapon kapott támogatást, a Képviselő-testület további egy pályázat támogatásáról is döntött. Az ösztöndíjasok 25 000 Ft/hó támogatást kapnak egyenként 5 hónapon át.

**Bursa Hungarica ösztöndíj**

A 2019. évre 25 pályázat érkezett az „A” típusú Bursa Hungarica ösztöndíjra.

**Lakhatási települési támogatás**

A 2019. január 1-től az Önkormányzat által lakhatási támogatást 75 esetben állapított meg a Bizottság.

**Eseti települési támogatás**

A Bizottság a beszámolási időszakban összesen 164 esetben állapított meg önkormányzati segélyt (rendkívüli települési támogatást). A támogatásban részesülők többsége 2 alkalommal részesült ebben az ellátásban a beszámolási időszakban. A települési támogatás iránti kérelmet általában munkahely hiánya, hitel visszafizetésére vonatkozó problémák, magas gyógyszerköltség, rezsiköltség fizetése és a tartozások rendezése, valamint alacsony jövedelem miatt terjesztenek elő az ügyfelek.

**Fűtési települési támogatás**

Az Önkormányzat új ellátásként időszaki támogatást nyújt a téli hónapokban megnövekedett fűtési kiadások enyhítésére, a beszámolási időszakban összesen 80 esetben állapított megfűtési települési támogatást a Bizottság ebből 2019 októberétől 77 esetben.

**Gyógyszertámogatás**

A Bizottság a beszámolási időszakban a gyógyszerkiadások terheinek csökkentésére összesen 24 esetben állapított meggyógyszertámogatást.

**Települési tankönyvtámogatás**

A Bizottság a beszámolási időszakban tankönyvtámogatást a tanulmányi átlag alapján összesen 51 esetben állapított meg.

***A Társadalmi és Ifjúsági Ügyek Bizottsága* és a *Szociális és Egészségügyi Bizottság a beszámolási időszakban összesen 12 alkalommal ülésezett. A bizottsági ülések mintegy fele zárt ülés az önkormányzati hatósági ügyek tárgyalása miatt. A Bizottság ülésein összesen 139 határozatot hozott.***

Kérjük a Tisztelt Képviselő-testületet, hogy a beszámolóban foglaltakat tárgyalja meg.

**HATÁROZATI JAVASLAT**

Körmend Város Önkormányzata Képviselő-testülete a Polgármesterre és a Társadalmi és Ifjúsági Ügyek Bizottságára, valamint a Szociális és Egészségügyi Bizottságraátruházott hatáskörök gyakorlásáról szóló beszámolót elfogadja.

Körmend, 2019. december 2.

 **Bebes István Tóth Gábor sk.**

 **polgármester Szociális és Egészségügyi Bizottság elnöke**